Runtun Qalbu

Runtun Qalbu merupakan siri drama televisyen Malaysia 2012 arahan Khalid Nadzri terbitan Excellent Pictures. Dibintangi oleh Kamal Adli, Fasha Sandha dan Shah Iskandar, ia bersiaran di Slot Zehra TV3 dari 21 September 2012 hingga 21 Disember 2012 menggantikan Naziha.Runtun Qalbu, sebuah lagi karya Ahmad Idham penuhi Slot Zehra Selebriti Online (11 September 2012). Diperoleh pada 11 September 2012.

Sinopsis
Mengisahkan tentang Qalbu yang melalui satu penghijrahan dalam hidupnya dari hitam kepada seorang hamba yang taat. Namun, sejauh mana dia berubah dan lari dari kehidupan lamanya, semakin itu juga dia dekat dengan hakikat dan sejarah yang pernah dilaluinya sebelum itu. Namun pada itu, Qalbu sentiasa menjadi perhatian jirannya, Idayu (Fasha) yang menyimpan perasaan terhadapnya. Tanpa memikirkan soal kerja Qalbu seorang penjaga bilik mayat dan personalitinya yang pelik, diam dan tidak mudah memandang mata orang, Idayu yang juga anak kepada pemandu teksi itu tetap menyukainya.

Qalbu tidak punya hobi lain selain berada di sebuah masjid yang akhirnya menemukannya dengan seorang gadis yang kerjanya mengajar kanak-kanak mengaji, Ustazah Fatihah (Fida). Itulah minat Qalbu, namun tidak pernah mereka berbicara hinggalah takdir menemukan Qalbu kepada Kelabu lakonan pelakon muda, Shah Iskandar yang terbabit dalam kemalangan dan akhirnya dijaganya seperti keluarga sendiri. Kronologi perkenalan Qalbu dan Ustazah Fatihah bermula di situ di mana Kelabu yang sering menjadi orang perantara. Sayangnya, Fatihah bukannya menaruh cinta kepada Qalbu, tapi Kelabu dan membuatkan keadaan itu sangat janggal.

Pelakon

Pelakon utama
 Kamal Adli sebagai Qalbu
 Fasha Sandha sebagai Idayu
 Shah Iskandar sebagai Kelabu

Pelakon pembantu
 Fida Ibrahim sebagai Ustazah Fatihah
 Shukri Yahaya sebagai Bon
 Reen Rahim sebagai Amy
 Kazar Saisi sebagai Zaidi
 Razak Ahmad sebagai Imam Musa
 Rosnah Johari sebagai Rahimah
 Juhara Ayob sebagai Hajah Zubaidah
 Mustaqim Bahadon sebagai Zek
 Sheera Iskandar sebagai Juriah
 Dayana Roza sebagai Lily
 Shenty Feliziana sebagai June

Penampilan khas
 Lydiawati sebagai ibu Qalbu

Rujukan

Pautan luar


Kategori:Drama Melayu 2012
Kategori:Rancangan TV3